El Gabinet de Promoció del Valencià finalitza temporalment el servici de voluntariat amb un vídeo homenatge
27 de maig 2020

![Imagen 1](/media/vitlw1y5/44maq_voluntariat-valencia.jpg)![Imagen 2](/media/pz4dpf02/44maq_majosep-soriano.jpg)

El servici de voluntariat pel valencià que va dur a terme el Gabinet de Promoció del Valencià (AVIVA Sagunt) de l'Ajuntament de Sagunt durant la quarantena ja ha finalitzat. Per este motiu, AVIVA Sagunt vol homenatjar les parelles que han participat en este servici gratuït amb un vídeo en el qual 30 parelles d'ensenyants i aprenentes compten la seua experiència ensenyant i aprenent la llengua autòctona de manera virtual. El vídeo està disponible en [les xarxes socials d’AVIVA Sagunt​](https://www.facebook.com/avivasagunt/videos/2013787455421763/).

  

La regidora del Gabinet de Promoció del Valencià, Maria Josep Soriano, ha manifestat que esta nova manera de dur a terme este servici gratuït que presta l'Ajuntament, «**ens servirà per a veure com encarar la nova campanya de voluntariat**», en referència a valorar si es torna a fer virtual com durant estos mesos, presencial com fins ara, o d'una manera mixta, «**segons les circumstàncies en les quals ens trobem**» ha matisat. El que sí que té clar la regidora és que serà més flexible «**vista la potencialitat de fer el voluntariat de manera virtual, ja que la gent està més còmoda a les seues cases**».

  

En qualsevol cas, la delegada ha animat la ciutadania a veure el vídeo homenatge d'este voluntariat ja que veuran molta gent del municipi i a participar en la nova campanya que AVIVA Sagunt llançarà al setembre.

*   [](http://www.facebook.com/sharer.php?u=https://aytosagunto.es/va/actualitat/el-gabinet-de-promocio-del-valencia-finalitza-temporalment-el-servici-de-voluntariat-amb-un-video-homenatge/ "Facebook")
*   [](http://twitter.com/share?url=https://aytosagunto.es/va/actualitat/el-gabinet-de-promocio-del-valencia-finalitza-temporalment-el-servici-de-voluntariat-amb-un-video-homenatge/ "Twitter")
*   [](https://www.linkedin.com/shareArticle?url=https://aytosagunto.es/va/actualitat/el-gabinet-de-promocio-del-valencia-finalitza-temporalment-el-servici-de-voluntariat-amb-un-video-homenatge/ "Linked In")
*   [](mailto:?body=https://aytosagunto.es/va/actualitat/el-gabinet-de-promocio-del-valencia-finalitza-temporalment-el-servici-de-voluntariat-amb-un-video-homenatge/)